CELEX: 62009TN0163
Language: hu
Date: 2009-04-16 00:00:00
Title: T-163/09. sz. ügy: 2009. április 16-án benyújtott kereset — Martinet kontra Bizottság

20.6.2009   
            
            
               HU
            
            
               Az Európai Unió Hivatalos Lapja
            
            
               C 141/56
            
         2009. április 16-án benyújtott kereset — Martinet kontra Bizottság
   (T-163/09. sz. ügy)
   2009/C 141/113
   Az eljárás nyelve: francia
   
      Felek
   
   
      Felperes: Yvon Martinet (Párizs, Franciaország) (képviselő: J.-L. Fourgoux ügyvéd)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság semmisítse meg az Európai Vegyianyag-Ügynökség fellebbezési tanácsa póttagjának tisztségére Yvon Martinet által benyújtott pályázat elutasításáról szóló határozatot;
            
         
               —
            
            
               az Elsőfokú Bíróság kötelezze az Európai Bizottság Vállalkozáspolitikai és Ipari Főigazgatóságán belül az Európai Vegyianyag-Ügynökség fellebbezési tanácsának előválogatásáért felelős bizottságot, hogy az esély elvesztése folytán felmerült kár természetbeni jóvátételeként végezze el Yvon Martinet pályázati anyagának valódi és érdemi vizsgálatát;
            
         
               —
            
            
               az Elsőfokú Bíróság az Európai Bizottság Vállalkozáspolitikai és Ipari Főigazgatóságán belül az Európai Vegyianyag-Ügynökség fellebbezési tanácsának előválogatásáért felelős bizottságot mindenesetre kötelezze az eljárás során felmerült valamennyi költség viselésére.
            
         
      Jogalapok és fontosabb érvek
   
   A felperes a Bizottság azon határozatának megsemmisítését kéri, amely azon az alapon utasította el az Európai Vegyianyag-Ügynökség fellebbezési tanácsa póttagjának tisztségére általa benyújtott pályázatot, hogy azt nem vették figyelembe, mivel nem jutott el a kiválasztási eljárásért felelős szervezeti egységhez, mégpedig azért nem, mert azt olyan címre küldték el a Bizottság alelnöke, G. Verheugen részére, amely eltér az Európai Unió Hivatalos Lapjában (HL 2008., C 41 A., 8. o.) közzétett pályázati felhívásban megjelölt pontos címtől.
   Keresetének alátámasztása érdekében a felperes a megsemmisítés iránti kérelem kapcsán a következőkre hivatkozik:
   
               —
            
            
               a megtámadott határozat nem felel meg az indokolási kötelezettségnek, amely olyan lényeges eljárási szabály, amelyet be kell tartani;
            
         
               —
            
            
               a megtámadott határozat a tényekben való tárgyi tévedésen alapul, mivel a pályázatot a pályázati felhívásban megjelölt címre küldték el;
            
         
               —
            
            
               megsértették a gondos ügyintézés és a pályázók esélyegyenlőségének elvét, amennyiben a felperes pályázatát nem bírálták el.